钦定古今图书集成/明伦汇编/官常典/第248卷 > 钱士升
## 钦定古今图书集成/明伦汇编/官常典/第248卷 > 钱士升

按《明外史》本传：“士升，字抑之，嘉善人。万历四十四年
殿试第一，授翰林院修撰。天启初，乞假归。久之，进左
中允，不赴。魏大忠、赵南星被难，并为营护。同年生万
燝杖死，恤其家，以是有名。崇祯元年，起少詹事，掌南
京翰林院。明年，以詹事召。会座主钱龙锡被逮，送之
河干，即谢病归。起南京礼部右侍郎。六年九月，召拜”
礼部尚书兼东阁大学士，参预机务。初，龙锡出狱，周
延儒诣之，极言。上怒甚，挽救殊艰。龙锡深德延儒。未
几，温体仁至，龙锡述延儒语，且谢曰：“非公等安得生？”
体仁佯曰：“上固不甚怒也。”闻者直体仁而恶延儒。士
升本出龙锡门，自是归心体仁。体仁党唐世济以士
升东林所附，劝体仁急收之，体仁因引与共政。当是
时，次体仁者，吴宗达伴食而已。士升未至，帝复用。王
应熊、何吾驺亦体仁所引，权尽归体仁。帝操切体仁，
以刻薄佐之，上下嚣然，士升颇以为非。上疏献《宽》《𥳑》
《虚》《平》四箴，大指讥切时政。帝优旨报闻，意殊不怿也。
无何，武生李琎请括江南富户充饷。士升恶之，拟旨下刑部提问。帝不许，发改拟。体仁遂轻拟以进。士升
曰：“此乱本也，当以去就争。”乃疏言：“流寇所在蹂躏，皇
上悯生民，惩吏治，因陈启新言事，擢置省闼。比来借
端幸进者，实繁有徒，然未有诞肆如琎者。谗说殄行，
不容于尧舜之世。其曰缙绅豪右家，大者千百万，中
者百十万。以万计者，不能枚举。臣不知其所指何在。
就江南论之，富家数亩以对，百计者什六七，千计者
什三四，万计者什一二耳，乃动称敌国之富，何诞妄
也？且郡邑有富家，亦小民利，贫者佃富家田，因收其
馀养八口。穑事兴，富家贷母钱，而商贾亦以质库应
民急。且富家养生送死，宾客游观，百工力役，皆仰给
焉，富家固贫民衣食源也。地方水旱，有司”令出钱粟
均粜济饥，寇警令助城堡，捍御富家未尝无补于国
家。《周礼》“荒政十二，保富居一。”今以兵荒故，罪富家朘
削，议括其财而籍没之。此秦皇不行于寡清，汉武不
行于卜式者，而欲行于圣明之世乎？今秦、晋、楚、豫、江
北已无宁宇，独江南数郡稍安。此议一倡，无赖亡命
率与富家为难。缙绅豪右，“富商大贾尽化为穷民，不
驱天下为流寇不止。或疑此辈乃流贼心腹，倡横议，
摇人心，非直借端幸进。望皇上亟屏绝，毋使小人因
启新之，进以言利窥朝廷。”疏入，而琎已下法司提问。
乃降严旨责士升疑上，且诘曰：“即欲沽名，前疏已足，
毋汲汲！”盖指前《四箴疏》也。士升惶惧，引罪乞休，帝即
许之。初，士升为体仁所引，体仁欲有所为，每令士升
先发。如用谢陞掌铨，唐世济秉宪，皆体仁意也，而士
升成之。体仁攻文震孟，亦引士升为助。及体仁欲既
遂，弃之若遗。士升弟士晋，抚云南，著贪声，为部民所
讦。体仁即拟严旨，且属同官林焊弗泄，欲因弟以去
其兄。命下而士晋已卒，事乃已。至是，士升两疏忤旨，
遂去。《国变》后七年卒。